CELEX: 32021R2127
Language: lt
Date: 2021-09-29 00:00:00
Title: Komisijos deleguotasis reglamentas (ES) 2021/2127 2021 m. rugsėjo 29 d. kuriuo iš dalies keičiamas Europos Parlamento ir Tarybos reglamento (ES) Nr. 978/2012, kuriuo taikoma bendrųjų muitų tarifų lengvatų sistema, IV priedas

2021 12 3   
               
               
                  LT
               
               
                  Europos Sąjungos oficialusis leidinys
               
               
                  L 432/7
               
            
         KOMISIJOS DELEGUOTASIS REGLAMENTAS (ES) 2021/2127
         2021 m. rugsėjo 29 d.
         kuriuo iš dalies keičiamas Europos Parlamento ir Tarybos reglamento (ES) Nr. 978/2012, kuriuo taikoma bendrųjų muitų tarifų lengvatų sistema, IV priedas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 978/2012, kuriuo taikoma bendrųjų muitų tarifų lengvatų sistema ir panaikinamas Tarybos reglamentas (EB) Nr. 732/2008 (1), ypač į jo 17 straipsnio 2 dalį,
         kadangi:
         
                     (1)
                  
                  
                     Reglamento (ES) Nr. 978/2012 17 straipsnio 1 dalyje nustatyta, kad šalims, kurias Jungtinės Tautos (JT) priskiria mažiausiai išsivysčiusioms šalims, turėtų būti taikomos muitų tarifų lengvatos, kurios suteikiamos pagal specialią priemonę mažiausiai išsivysčiusioms šalims („Viskas, išskyrus ginklus“ (VIG)). VIG lengvatomis besinaudojančių šalių sąrašas pateiktas Reglamento (ES) Nr. 978/2012 IV priede;
                  
               
                     (2)
                  
                  
                     2020 m. gruodžio 4 d. JT panaikino Vanuatu kaip mažiausiai išsivysčiusios šalies statusą. Todėl Vanuatu nebeatitinka VIG lengvatomis besinaudojančios šalies statuso reikalavimų pagal Reglamento (ES) Nr. 978/2012 17 straipsnio 1 dalį ir turėtų būti išbrauktas iš to reglamento IV priedo. Vadovaujantis Reglamento (ES) Nr. 978/2012 17 straipsnio 2 dalimi, Vanuatu išbraukimas iš VIG lengvatomis besinaudojančių šalių sąrašo turėtų įsigalioti praėjus trejų metų pereinamajam laikotarpiui nuo šio reglamento įsigaliojimo datos; Todėl Vanuatu turėtų būti išbrauktas iš IV priedo nuo 2025 m. sausio 1 d.,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 978/2012 pakeitimas
            Iš Reglamento (ES) Nr. 978/2012 IV priedo A ir B skilčių išbraukiamas šis raidinis kodas ir atitinkama šalis:
            
               
                           „VU
                        
                        
                           Vanuatu“
                        
                     
         
         
            2 straipsnis
            Įsigaliojimas ir taikymas
            Šis reglamentas įsigalioja 2022 m. sausio 1 d.
            1 straipsnis taikomas nuo 2025 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugsėjo 29 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 303, 2012 10 31, p. 1.